
Z A P I S N I K
48. sjednice Vijeća Mjesnog odbora Resnički gaj
održane 4. travnja 2025.
u sjedištu Mjesnog odbora, Čulinečka c. 230
s početkom u 18,00 sati

NAZOČNI ČLANOVI VIJEĆA:

Nevenka Habric, Višnja Mikac i Ante Sladić.
NENAZOČNI ČLANOVI VIJEĆA:

Tomislav Ćurdo i Davorin Dokolenić.
OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava Nevenka Habric, predsjednica Vijeća.

Zapisnik vodi: Marijan Župan.


Predsjednica konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 48. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 47. sjednice Vijeća, održane 18. ožujka 2025.

Na prijedlog predsjednice Vijeće jednoglasno utvrđuje

D N E V N I   R E D
1. Aktualna komunalna problematika;

2. Pitanja, prijedlozi i obavijesti.

Ad 1. Aktualna komunalna problematika.


Predsjednica izvještava prisutne o pripremama za održavanje Križnog puta u nedjelju na Cvjetnicu u 13 sati.  Kreće se od kružnog toka, odnosno od raspela na spoju I. i II. Resničkog gaja i prati se križeve krajputaše do crkve u Resniku (sponzori su obližnja pekarnica i VMO Resnički gaj).
Razmatrao se dogovor u sklopu priprema za akciju zaustavljanja prometa radi ishođenja, odnosno pokretanja mjera za nužne promjene i optimizaciju prometa na Čulinečkoj cesti koji je zagušen i opterećen tijekom čitavog dana, a na način da se otvore sporedni izlazi i skretanja na Slavonsku aveniju (npr. kod silosa, odvojak Čulinečke ceste kod k.br. 232 koji je izgrađen u dužini od cca 140m, a treba ga dovršiti do spoja sa Slavonskom avenijom; zatim produženjem i spajanjem Vrinica na Slavonsku aveniju itd.).
Dovršeno u 19,15 sati.
KLASA: 024-08/25-003/801
URBROJ: 251-13-11-6/002-25-2
Zagreb, 4. travnja 2025.
Zapisnik sastavio:
Marijan Župan
PREDSJEDNICA VIJEĆA

Mjesnog odbora Resnički gaj

Nevenka Habric
Izvješće o glasovanju na 48. sjednici VMO Resnički gaj, dana 4. travnja 2025.

„Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Mjesnog odbora Resnički gaj te stoga Vijeće nije prihvatilo Zapisnik 48. sjednice.“
